I 2011 deltok hun i EM i beachhåndball 2011 i Umag i Kroatia, som debutant på det norske landslaget i beachhåndball. Det norske laget kom på fjerdeplass i denne turneringen, etter at de tapte bronsefinalen mot Italia. Korvald ble Norges toppscorer i bronsefinalen, med 17 poeng. Året etter deltok hun i VM i beachhåndball 2012 i Muskat i Oman. Har spilte Norge seg fram til semifinale, som de tapte 0–2 for Brasil, men etter seier 2–0 i bronsefinalen mot Ungarn ble det bronse på det norske laget. Korvald scoret tolv poeng i bronsefinalen.